CARITO RANDAI PANGLIMO GAGA
YANG DIPERANKAN OLEH :
1. Puti Reno Nilam
2. Bujang Baganto
3. Panglimo Gaga
4. Galang Sapik
5. Tuak Leman
6. Ciak Menan
DISUSUN OLEH :
H.MAWARNI DT. RAJO BANDARO
SAOK LAWEH, 16 MEI 2011
KATO PASAMBAHAN
Assalamualaikum kato pamuloan
Bismillah pambukak kalam
Hari baiak kutiko elok
kami pasambahkan randai nan jo curito
Sairiang balam jo barabah
Barabah lalu balam mandi
Sairiang salam nan jo sambah
Salam lalu salam kumbali
Mano sagalo niniak mamak
Rang gadang basa batuah
Nan di anjuang tinggi
Nan di amba gadang
Urek kabakeh rang baselo
batang ka bakeh rang basanda
daun katampek rang balinduang
banda urang kami bandakan
banda urang tangah koto
kaba urang kami kabakan
jikok salah tolonglah sapo
kami barandai jo curito
antah sanamo jo rang siko
antah sagalo jo rang siko
rila jo maaf kami di bari
randai banamo minang sarumpun
carito banamo panglimo gaga
kami nan datang dari solok,nan dari nagari soak laweh, jorong banamo bungo tanjuang,nan basasaran di sawah kandih
Anau ketek anau lambah
Jikok tinggi tolong juluakkan
Kami ketek jolong katangah
Kalau salah tolong tunjuakkan
Nak urang talang batagak
Randai basanggua lipek tigo
Elok randai di baok tagak
Buliah nak sanang panonton kito
JATUAH CURITO MASO ITU
Panglimo : Manolah tuan leman jo galang Sapik, kalian kamari aduonyo, di denai ado nan takana
sapik
: Ampunlah kami tuan Panglimo, ampun baribu kali ampun, kami takuakan
kapalo nan satu, baunjuakan lutuaik nan duo, mamintak ampun bakeh tuan,
kami gantuang kami ka tinggi, tuan buang kami ka jauah, tuan juo nan
karugi,
Leman : Apo kok sabab karanonyo, makok kami tuan panggia,
adokah salah badan kami, atau dubalang rabuik rampeh, atau nyo rang
dapek malu, dek tuan tarangkan bakeh kami, buliahnyo sanang dalam hati,
sajuak di dalam pamikiran, pulang maklum pado tuan
Panglimo :
Manolah kalian kaduonyo, tantangan kalian den panggia, jikok nyo kalian
denai imbau, dangakan dek kalian elok-elok, nak denai curahi den
papakan, indak do musuah nan manyarang, indak dubalang nan rabuik
rampeh, indak ado parik nan lah rompak, indak ado rando nan dapek malu,
Dalam
samalam tadi, denai tamanuang duduak surang, takana dibadan diri denai,
lah tigo tahun lamonyo kito indak baralek, malu kito dek urang banyak,
cakak nan indak babalasan, tapuak nan indak batimbalan, tapi sakarang
iko kini, denai nan baniek nak baralek, ba a pikiran hati kalian, pulang
maklum pado kalian.
Leman : Ampun lah kami tuan
panglimo, dibawah salo kabasaran, tantangan maksud tuan nan tun,
satitiak nan indak kami tumang, sabarih nan indak kami lupokan, satuju
kami tantangan itu.
Panglimo : Manolah kalian sadonyo, mandanga
rundingan dari kalian, sajuak rasonyo kiro-kiro, sanang dalam pamikiran,
iyo basuo bak papatah urang,
karajo elok kito
pacapek, nak jan ditimpo di nan buruak, karajo buruak kito lalaikan,
antah di timpo di nan elok, elok lah kito pagagehkan, pulang maklum
bakeh kalian.
sapik : Tuan kanduang panglimo gagah,
saketek tanyo dari denai, kok iyo alek kadimulai, nak tantu galanggang
ka kami pancang, nak jaleh karajo nan kami kakok, dek tuan tarangkan
bakeh kami, nak sanang dalam hati, nak sajuak dalm pamikiran, pulang
maklum bakeh tuan.
Panglimo : Kalau ba itu kato kalian, iyo pulo
itu kironyo, pakan datang kito ka baralek, dihari satu malah harinyo,
tantangan karajo bakeh kalian, tugeh dibagi masing-masing, tuan leman ka
jadi juaro, galang sapik ka jadi janang, lah ka jaleh dek kalian,
sapik : Tuan kanduang panglimo gagah, mandanga rundingan dari tuan, sanang rasonyo dalam hati,
Datuak
leman diangkek jadi juaro, galang sapik ka jadi janang iko kini, kok
iyo diangkek ka jadi janang, apokah sifat ka kami pakai, limbago ka
tampuak pinang, umua nan alum satampuak jaguang, kok tumbuah kilaf jo
kilafat, butolah kami tantang itu, dek tuan tolong jalehkan, nak sanang
dalam hati, pulang maklum bakeh tuan.
Panglimo : Kok baitu kato kalian, cubo dangakan elok-elok, den tunjuakkan ciek-ciek, nak tantu karajo kalian kakok,
Tibo
di diri si datuak leman kan awak jadi juaro, tau jo angin nan basawik,
tantu jo ombak nan basambuang, jaleh di susuak sisiak katiak, tau di
cakak nan ka kanai, tibo dicakak kamalarai,
Tido didiri
si galang sapik, di jadi janang tangah galanggang, muluik manih
kucindan murah, budi baiak baso katuju, pandai mananai jo maminang, kok
ado alek nan datang di bao masuak ka dalam galanggang,
Tambahan
karajo bakeh kalian, tibo dihari nan baisuak, layangkan surek dalam
kampuang, patuik panggia kalian panggia, patuik undang kalian undang,
nan jauah buliah nyo tibo, nan dakek buliah nyo datang, di nan sakarang
ko kini, samintaro hari alum tinggi, samintaro paneh alum garang, denai
bajalan anyo lai
TALEMPONG
Panglimo :
Manolah tuan leman jo galang sapik, kini lah tibo masonyo kito baralek,
cubolah caliak ka galanggang, kok lah ado alek nan datang, baolah masuak
ka dalam galanggang, alah kan tarang dek kalian.
Sapik : Tuan
kanduang panglimo gagah, kalau baito kato tuan, sanang rasonyo hati
kami, basaba tuan mananti, nak kami caliak alek nan datang, alah ka
sanang hati Tuan.
panglimo : Kalau baitu kato kalian, basaba malah denai manantikan.
BASOBOK B.BAGANTO JO SI NILAM
Bj baganto : Adiak kanduang puti si Reno Nilam!agak kamari adiak sabanta
Nilam
: ondeh tuan Bj Baganto, tasirok darah didado, tapacak paluah badan
diri, apo kasabab tuan datang kamari, dek tuan tolong jalehkan.
Bj baganto : Manolah nilam janyo denai, mako denai datang kamari, dek buruak untuang jo badan, danga dek nilam karanonyo.
Puyuah jo punai sadang tabang, Mati di tembak kaduonyo, Takicuah denai di galanggang, Ayam sikua talinyo duo
R.Nilam
: Ondeh tuan Bj baganto, usah tuan bakato baitu, jauah ta ibo hati
nilam, usah manyindia caro itu, makasuik tuan denai maklum
Lapeh
nan dari bukik tinggi, andak manjalang padang gaduik, sinan balabuah
kapa tabang, kasiah tuan lah denai uji, bak cando ambun di ateh rumpuik,
datang paneh bagansua hilang.
Bj baganto : Manaolah nilam gadih nan jombang, rupo nan elok ka pamenan, limpapeh rumah nan gadang, sumarak anjuang paranginan.
Nyo bulan-bulan nan tarang, nyo bintang- bintang nan janiah, nyo nilam nilam nan sayang, nyo denai, denai nan kasiah.
Nak duo pantun sairiang, danga dek nilam sabuah lai
Ayam
kuriak rambayan tanduang, ikua manjelo masuak padi, ambiak tampuruang
bari makan, tujuah daerah dalam kampuang, nilam surang tapatan hati, nan
lain buliah den haramkan.
R.Nilam : Urang gaduik ka
bukik tinggi, hari nan sadang pukuah duo, mambao baki jo karanjang, dari
ujuang rambuik ka ujuang kaki, indak ado nan punyo, kasiah ka tuan
surang.
Bj baganto : Toko kumango di padang panjang, nan punyo
urang payokumbuah, urang mambali tiok hari, kok nilam sabana sayang,
tompangkan denai dalam sanggua, buliah di bao kama pai.
R.Nilam : Padi sijirak-jirak jantan, padi sipuluik elok ka tampang, jikok itu tuan katokan, jo bulu mato tuan den baduang.
Bj
baganto : Manolah nilam janyo denai, mandanga kato bak kian, sanang
rasonyo dalam hati, sajuak dalam pamikiran, hanyo sakarang iko kini, ado
dek denai nan takana, dek nilam tolong simakkan buliah nak jaleh banyo,
denai nan dapek kaba angin barito, nan datang dari jauah, bak raso
nilam lah batunangan, jo rang kayo dalam nagari, nan banamo panglimo
gaga.
R.Nilam : Ondeh tuan bujang baganto, usah tuan pancameh
bana, urang pancameh mati Hanyuik, urang panggamang mati jatuah, nan bak
kian usah di sabuik, janji den arek iman den taguah.
Bj baganto : Kok iyo kaba nan bak itu, denai nan indak kamangalah, di badan denai nilam kan tau, basuo bana bak pantun urang,
Rumah
gadang di lubuak tirih, dulu rancak kini lah rabah, untung sapantun
biduak tirih, pulau tampak pandayuang patah, tapi samantang baitu, kayu
dagang di singkarak, tampek balinduang hujan jo paneh, ureknyo jelo
bajelo, bulan sapantun buruang merak, kadiam disangkak ameh, janji
kamurai kana juo.
R.Nilam : Ondeh tuan bujang baganto, iyo pulo bak pantun urang,
Walau
barakik batang pisau, walau upin jadikan sampan, usah lai sampai ka
subarang, walau basambuang ombak jo galombang, walau bacarai nyao jo
badan, cinto nilam ka tuan surang, indak nan lain ka nilam kana.
Bj
baganto : Kalau baitu kato nilam, lah sanang bana dalam hati, lah
sajuak dalam pamikiran, kini bak itu malah lai, samantaro hari balum
tinggi, samantaro balum paneh bana, hambo bajalan hanyo lai, denai nak
pai manyabik rumpuik
R.Nilam : jikok baitu kato tuan, denai lapeh jo hati sanang.
DISUMUA TAMPEK MANDI
Panglimo
: Diak kanduang sirano nilam, lah payah denai dek mancari, hilia
kampuang mudiak kampuang, bukik tinggi lah denai daki, lurah dan dalam
lah denai turuni, nak pincuran aia tabik, nak ulam pucuak manjulai,
disiko mah nilam mah kironyo.
R.Nilam : Ondeeeh tuan panglimo
gagah, tasirok darah di dado, tapacak paluah di kaniang, apokah sabab jo
karanonyo, mangkok tuan tuan datang kamari, kok di caliak-caliak bana,
bak tuanku lareh pulang kumisi, kok di liek-liek bana alangkah malu
badan diri, sabab baitu kato nilam, nilam nan sorang padusi di siko.
Panglimo
: Upiak kanduang si reno nilam, usah adiak baduto juo, angin indak
garisiak indak, disiko bak bunyi urang barundiang, dimanyo urang surang
lai.
R.Nilam : ondeh tuan panglimo gagah, usah tuan tuduah
mancaco, nilam surang nan sajak tadi, indak ado kawan, indak kok tuan
salah danga, balam jo punai basautan.
Panglimo : Diak kanduang
balahan diri, jarek samato badan denai, limpapeh rumah nan gadang,
sumarak anjuang paranginan, pamenan mato patang jo pagi,
Bukan
denai kamari sajo Nilam, kinari anak urang padang, bukan denai kamari
sajo nilam, gadang mukasuik ka denai jalang, nak duo pantun sairiang,
danga dek nilam sabuah lai, singkarak batuang rang tarah, ditarah ateh
tapi danau, buruang alah tampek ka denai gatah, jinak alah ka tangan
balum
R.Nilam : Dikarek batuang rang tarah, ditareh ateh tapi daun, jikok buruang ka tuan gatah, buruang lah ado urang na punyo.
Panglimo
: Diak kanduang si reno nilam, nak urang koto malanca, nan barumah
dipariaman, kandak den palimo gagah, pantang di ambek ditagahkan.
R.Nilam
: ondeeeeh tuan panglimo gagah, heran denai bukan ka palang, manga tuan
bangih bana, sirawik tajam sabalah, talang di rimbo rang landuangkan,
didahan buruang kanai gatah, manga kok tuan manangguangkan.
Panglimo
: Adiak kanduang sireno nilam, indak kok adiak dapek kaba, iyo di bulan
dahulu, nilam alah denai pinang, ka mamak nilam ka pancukupanan tunku
tigo sajarangan, dibulan datang kabaraleknyo,
Sungguah
samantang baitu, danga dek nilam denai katokan, diak kanduang si reno
nilam, urang mamikek udang lalu, kanai kapitiang jo sirangkak, urang
mamikek jo balam mau, denai mamikek jo ameh perak
R.Nilam
: Ondeeh tuan panglimo gagah, yo pulo bak pantun urang, anak urang
tanjuang barulak, barulah barulai pulo, tuan mamikek jo ameh perak,
balam nak iyo jo suaso.
Panglimo : diak kanduang si reno nilam,
usah disingguang karuntuang miang, indak kok nilam dapek kaba,iyo di
bulan dahulu, bahaso nilam alah denai pinang, ka mamak nilam ka
pancukupan, tungku tigo sajarangan, dibulan datang ka baraleknyo,
Denai
indak namuah kanai bak nanko, denai bari kaba ka mamak nilam, tangguang
rasiko dek nilam surang, anak bincacak bincacau, anak singiang ngiang
rimbo, anak bingkatak kambiang hutan. Denai bari kaba mamak si nilam,
tangguang rasiko dek nilam surang, denai bajalan hanyo lai.
Panglmo
gaga mangadu ka mamak si nilam, hati sakik tak tabedo, awak panglimo
kayo, urang bagak dalam nagari, dihariaknyo mamak si nilam, dikabakan si
nilam mancaci diri ampanglimo, lalu di turuik nilam dek mamaknyo, lalu
cik menam manuruik kamanakannyo.
RANDAI JATUAH MASO ITU
C.menam : Nilam….! O, nilam
R.Nilam : Yo, siatu,,,
C.menam : Mamak.
R.Nilam : O mamak, Naiaklah mamak,
Manolah ciak menam mamak denai, tasirok di dado,tapacak paluah badan diri, apokah kaba jo barito, makok mamak datang kamari
C.menam : Kamanakan denai si reno nilam, litak badan tampek pamintak nasi, awih katampek mintak aia,
Mangkoknyo
mamak datang kamari, mamak mandapek kato sadiah, kato di bao angin
lalu, antah iyo antah indak, panglimo gagah datang kamari, batang dek
mamak manyampaikan.
R.Nilam : Ondeh mamak janyo denai,
tampek baiyo jo batido, tampek mangadu siang jo pagi, tantangan kato
mamak nan tun, indak ado salah jo saseknyo,itulah kato nan sabananyo.
Danga dek mamak nilam katokan
“Waktu nilam di
tapian,sadang manyasah kain jo baju, tibo panglimo gagah, inyo nan
datang berang-berang, dikatokan basonyo nilam alah batunangan jo tuan
palimo gaga”
C. menam : Reno nilam sanyo mamak,
katantangan di diri panglimo gagah, lah sipeknyo kacaro itu, indaknyo
pandai basilunak, indak pandai balambuik, tapi panlimo gagah hatinyo
elok, mamak lah tau salamoko.
R.Nilam : Ondeh mamak janyo nilam ,tapi samantan pun baitu indak patuik inyo bakato sarupo tu
Sabab denai ko anak gadih .
C.menam
: Reno nilam janyo mamak ,usah itu kito tantang ,jikok di rantang
namuah nyo panjang,elok di puta naknyo singkek ,kito ambiak nan
paralu,danga dek nilam mamak katokan ,yo dipakan nan daulu,panglimo gaga
datang ka rumah mamak,inyo mintak di patunangkan jo kamanakan mamak
reno nilam ,baa dek pikiran nilam ???
R.Nilam : Ondeh mamak janyo
nilam ,jikok tuan anglimo gaga ,denai tak suko samiang juo ,urang
likareh dalam nagari ,urang mamakan masak matah,urang barajo di hati
,rajutan di mato urang ,indak den takuik dek bagak urng ,indak den harok
di kayo urang,indak den suko saketek juo.
C.menan : Reno nilam
janyo mamak ,danga dek nilam mamak katokan ,usah maino ino urang usah
mancaci caci urang,dek nilam cubo pikia mamak bautang sapanjang tahun
,utang sapacik ka saganggam utang sameh 50 satail,kok indak nilam mamak
runggukan jo apo utang ka mamak bayia ,itu di mamak nan marusuah.
R.Nilam : Ondeh mamak janyo nilam ,urng nan arif bijaksano ,utang mamak bayia dek mamak,utang nilam,nilam nan punyo.
C.menan
: Reno nilam janyo mamak ,usah muluik talompek lompek,usah kato
tadorong dorong,lawik sari rantau batuah,urang dnia banyak karamek,kok
indak namuah manuruik parentah ,usah bamamak juo ,carilah mamak ka urang
lain .kamanakan cilako malah kironyo.
DENDANG
Dek iyo sireno nilam ,indak tabedo sakiknyo hati ,jatuah badarai si aia mato.
Di japuik kisah bujang baganto ,sadang bamanuang manuang juo,datang nilam maso itu.
R.nilam
: Ondeh tuan bujang baganto,lah panek nilam dek mancari ,masuak
kampuang kalua kampuang ,masuak parak kalua parak tampaklah tuan sadang
manyabik ,sanang lah rasonyo dalam hati.
B.baganto : Manolah nilam
adiak nyo denai ,tasirok darah di dado tapacak paluah di badan
diri,apokok karanonyo nilam datang kamari.
R.nilam : ondeh tuan bujang baganto ,tampek mangadu siang jo pagi ,mangkonyo nilam datang kamari buruak untuang di badan diri.
B.baganto : Manolah nilam janyo denai ,apoko garangan nan tajadi ,dek nilam sampaikan bakeh denai ,buliah nak sanang dalam hati.
R.nilam : Kalau indakado barando ,indak tampuo basarang randah iyo malang nasib denai nangko ,katabang anyok bagatah.
B.baganto : Usah nilam ba andai juo ,ragu denai mamikiakan sampaikan sajo baritonyo ,buliah nak sanang paratian.
R.nilam
: Jikok baitu kato tuan ,bialakan nilam jalehkan bana ,apo sabana
kajadian ,pihak di hari nan kapatang ,mamak mananti ateh rumah,lalu
barundiang maso itu,mamak mangatokan bakeh nilam ,bahaso nilam alah
batunangan jo tuan panglimo gaga.
B.baganto : Ha,,,ha,,, mano nilam janyo denai ,,, kok iyo itu nan tajadi kabaa pulo janyo denai iko basuo bak pantun urang.
Kasariak mambali dadiah
Katalang mambaok jamba
Iyo sarik baayam putiah
Kok tau sikok alah manyamba
R.nilam
: Tapi samantan pun baitu ,tantang kato mamak itu ,nilam tuialak mantah
mantah nilam katokan bahaso nilam alah batunagan,iyo jo badan diri tuan
,tapi mamak katiko itu inyo berang indak kapalang ,mahariak mahantam
lantai,sampai kalua kato kato ,bahaso mamak indaka ka ba kamanakan bakeh
nilam
B.baganto : Puyuah nak urang koto nopan baok bapikek malah daolu ,guruah kok indak jadi hujan bumi jo langik dapek malu.
R.Nilam : Padi sipuluik elok katapai, di bao urang ka pitalah, cinto ka tuan kok indak sampai, bialah mati bakalang tanah.
B.Bgnto
: Manolah nilam janyo denai, jikok baitu kato nilam lah sanang bana
dalam hati, sajuak dalam pamikiran,putiah kapeh lah dapek di liek,
putiah hati kaba radaan, kini baitu malah lai, kapalang basah bialah
mandi, mandi di lereng bukik putuih, mandi bagusuak daun pandan, eloklah
kito samo pai, etan karanah Rangkiang luluih ,di sinan kasiah kito
sampaikan.
R.Nilam : Ondeh tuan bujang baganto, iyo pulo bak pantun urang
Pado mananam lobak lambau,
Elok lah sawi di tugakan
Pado mananam hati risau,
Elok nagari ditinggakan
Kini juo kito bajalan
Disitu hatinyo mangko sanang
Kito bajalan hanyo lai
LAH BAJALAN B.BAGANTO JO SI NILAM
Kato putuih mundiam salasai, nan bajalan bujang baganto,samuk ta injak
indaknyo mati, alu tataruang patah tigo, di ansua juo pajalanan, nan bak
buruang duo sakawan.
Nan karimbo mamikek balam
Dapek balam tigo gayo
Manga nan masak tuan paran
Nan mudo lai kaelok rupo
Kami kamano kanduang buang
Jauah basarang dakok juo,Ampia katibo hanyo lay,Tabik pikiran panglimo Gaga,Lalu di himbau-himbau tuak laman jo galang sapik
RANDAI JATUAH MASO ITU
Panglimo
: Mano Tuan Leman jo Galang sapik, agak kamari kalian tagak, kito
barundiang sakutiko gadang,niatan dalam hati, sarato mukasuik nan
sangajo.
G. Sapik : Tuan kanduang Panglimo gaga, tarangkan malah
dek tuan bakeh kami, apo sabab kami tuan panggia, buliah nak sanang
dalam hati, pulang mak alum bakeh tuan.
Panglimo : Mano Tuak Leman
jo Galang Sapik indak kok datuak dapek kaba, Denai mandapek kaba dari
urang kampuang, si bujang baganto inyolah lari, lari nan indak surang
sajo, inyo mambaok si reno nilam, pikia dek datuak tanntang itu,
sungguah malunyo badan diri.
G. Sapik : Kalau baitu kato tuan, jatuahkanlah perintah ateh kami, jalehkan karajo kakami kakok, pulang mak alum bakeh tuan.
Panglimo
: Usah kalian balalai juo, sadiokan sagalo alek-alek,Padang janawi
janlah lupo “pusako niniak dahulunyo” alah kasanang hati kalian.
G.Sapik
: Tuan kanduang Panglimo Gaga,kalau baitu kato tuan, kami kumpuakan
sagalo sanjato,sarato karih patah sambilan, karih pusako dari niniak.
alah kasanang hati tuan.
Panglimo : Mano datuak nan baduo ,usah
datuak balalai-lalai juo, samintaro matohari alun tinggi, samintaro
paneh balum garang,elok kito ansua pajalanan, nan menuju rangkiang
luluh.
G. Sapik : Kalau baitu kato tuan, bajalan lah tuan nan dak ulu, kami mairiangkan dari balakang,,,
Panglimo : Mano tuak leman jo galang sapik, caliak suok nan jo kida, kok lalu bujang baganto, capek imbau ambo.
G.
Sapik : Kalau baitu kato tuan, sanang rasonyo dalam hati, pihak
kadiri badan denai, buek dilakuak lurah itu, indak ado ulek nan
manggata, indak ado tadung nan biso, tak ado sangkak pado mangga salain
kito nan batigo, alah kasanang hati tuan.
Panglimo : Mano tuak leman jo galang sapik, usah kalian carito juo, cubolah caliak bujang baganto, mungkin inyo sadang di jalan.
T.leman
: Kalau baitu kato tuan, sugiro kami manyongsong, tapi samantang pun
baitu,caliak juo kami dek tuan, kami sonsong bana bujang baganto, alah
kasanang hati tuan, ba’a galang sapik,
G.sapik : Yo tuak leman !
T.leman : Lai ang caliak suok jo kida,
G.sapik : Lai tuak leman,
T.leman : Lah nampak bujang baganto tu?
G.sapik : Alun lai tuak leman ,sabanta lai mungkin inyo datang, bia kito nanti disiko,jadi padang janawi lai, dek tuak leman ?
T.leman : Lai galang sapik,kito lameh sampai mati yo pik !
G.sapik : Ha,,, ha,,, ha,,,
T.Leman
: Hai galang sapik, ikonyo bujang baganto,manolah waang bujang baganto,
hari kamih pasa sirukam, anak sikola pulang baduo, hari kan sadang
tangah hari, alah jaleh ampanglimo gaga jo si reno nilam, dek bujang
baganto babaok juo, indak takuik badan kamati.
B.Bgnto : Mano
pandeka nan baduo, alek dimano na bapakai,limbago dimano nan dituang,
apokok salah badan denai, mako dirimbo denai diadang.
G. Sapik :
Anolah waang bujang baganto,,pikia dek wa’ang kasalahan badan wa’ang,
dari tadi kami katokan, lah jaleh reno nilam jo panglimo gaga dek bujang
baganto babao juo, indak katakuik badan ka mati, eloklah bujang
babaliak pulang,
ha,ha,ha,ha,ha,
manolah
wa’ang bujang baganto, denai nan bagala si galang sapik, dalam silang
denai manyapik, dalam rami denai bagak, din an langang denai panakuik,
ha, ha, ha,
T.leman : Lameh galang sapik,manolah wa’ang
bujang baganto, ang balun tau didiri denai, buang di lakuak lurah itu,
indak ado ulek nan manggata,indak ado taduang nan biso, indak ado rang
jongkek pado mangga, salain kami nan batigo,ha, ha, ha, ha, ha, ha, kati
lalu, kati mati, bilo lalu, bilo mati,alah kajaleh itu dek ang bujang
baganto, labiah rancak ang babaliak pulang ha, ha, ha ,ha
B.Bganto
: Cih,,, kurang aja kalian, pancarinek di dalam aia, babungo magko
babuah, elok-elok kalian balaia,lauik sati,rantau batuah, urang dunia
banyak kiramat,manolah wa’ang galang sapik,dangakan juo dek ang galang
sapik, nak bak pucuak cinto kabulan ,tangih buliah pucuak tak dapek
tingga galang sapik, manggigik jari kok indak dapek,usah tarimo taruah
urang.
G.Sapik : apo katenggang biduak pincalang
Angin barambuih tiang lah patah
Dima katampek tapi pantai
Apo ka tenggang tupai janiang
Hitam hanguih rimbo rang kambah
Kamano bada manggapai lai,
Jikok busuak badan nan buruak.
Ha,,, ha,,, ha,,,
B.Bgnto
: Mano kalian nan baduo, usah kalian banyak carito juo, induak-induak
awak kato urang, kok lai bapisak galembong kalian, bukaklah langkah dari
sinan, nak denai iriangkan dari siko,ha ,ha ,ha ,ha
G. Sapik :
Manolah wa’ang bujang baganto, usah waang cancang kaladi, pandan di hulu
aladuangkan, usah wa’ang bakalo duo kali maramang bulu mandangakan,
indak tau wa’ang iko didalam rimbo gadang, indak wa’ang takuik jangek
kabanteh, indak takuik nyawa kamalayang, eloklah bujang babaliak pulang,
tinggakan sinilam ditampek nangko, baitu hati kami mangko sanang, alah
kasanang di bujang baganto.
B.Bgnto : Mano tuak leman jo galang
sapik anak buah panglimo gaga, kalau iyo nilam denai tinggakan, langkahi
dulu bangkai denai, baru nilam kalian bao.
G. Sapik : Manolah
wa’ang bujang baganto, kareh pulo kapalo wa’ang, nak marauang-rauang
rang gaek wa’ang kamari, kok bacarai nyawo jo badan, itu dek kami nan
kasanang, eloklah wa’ang babaliak pulang.
B.Bgnto : mano rang mudo
janyo hambo,mandaki jalan kasirukam, manurun jalan tantang rimbo
tabek, dagang di laia lai tak karam, konon kok balaia dalam tabek.
G.
Sapik : Manolah wa’ang bujang baganto muluik wa’ang kalua sangek
kasa,kami kaluko indak wa’ang kana, kini baitulah malah dek bujang
baganto, mari kito cubo agak sabanta, sambia mambuang-buang langkah,
sambia mangaluaan paluah buruak, eraklah langkah dari sinan, nak kmai
nanti dari siko,
B.BAGANTO SADANG BACAKAK JO G. SAPIK
B.bganto : Hep,hep…. Iko nan yo dek kalian ???
T.leman : Taruih galang sapik hep hep,,,
G.Spik : Apo nan kanai tuak leman,
T.leman : Ampang limo tolong, tolong,tolong, mati kami panglimo,tolong kami panglimo,tolong,,,
Panglimo
: Manolah wa’ang bujang baganto, iyo pandai bana wa’ang mambuang
langkah,sia guru maaja, siapo urang manunjuakan, bia jo denai
batantangan, nak tau jantan jo batinonyo, sambia mambuang paluah buruak,
sambia mamasiah-masiah langkah, ang balun tau di diri denai, denai
bagala panglimo gaga, mambajak di tangah koto,nan juaro tangah
galanggang, indak paja ketek nan gadang sirawa.lai ka jaleh dek ang ,,,
B.Bgnto
: Cih,,, manolah tuan Panglimo gaga, sajak ketek denailah tau, Panglimo
nan gadang di nagari, juara di tangah galanggang, tapi samantang pun
baitu, kok kayo,kayo diharato rampasan, gapuak maungguak lamak, wak gaek
taruang asam, lah gaek salero tajam.
Panglimo : Kurang aja wa’ang
bujang baganto, manolah wa’ang tuak leman jo galang sapik, capeklah
bunuah bujang bagannto sabalun denai berang bana.
G.Sapik : Kalau baitu kato tuan bialah kami bunuah paja nangko.
T.Leman : Manolah a’ang galang sapik, bialah kito bunuah paja nangko, kok indak kito mati kaduonyo, alah kajaleh di ang.
B.Bgnto
: Mano kalian nan baduo, kareh juo kapalo kalian, tapi samantang pun
baitu, kok disinan bana niek hati, bukaklah langkah dari situ.
NYO ULANG BACAKAK SAKALI LAI
T.leman : Indak talok dek ambo lai do panglimo ,tolong panglimo ,,,
DENDANG
Malompek ampang limo, sakali lompek
Tidak disangko-sangko malayang saparati sikok
Ampu kaki bujang baganto
Hinggok dijakun ampang limo
Talilantang bagaruh hangok dibueknyo.
SURAT IZIN
KEGIATAN RANDAI SAOK LAWEH SAWAH KANDIH
TALAGO PARIUNAN
Jln.lintas Sumatra,Km 4 Saok Laweh,Kec.Kub,Sumbar Telp: 08163940342
Nomor : 001/KAR/05/2011 Saok Laweh,16 Mai 2011
Perihal : Permohonan Izin Kegiatan Randai
Yth.Orang Tua/wali
Murid
di-
tempat
Dalam rangka meningkatkan kegiatan Randai, Kami selaku pembina Randai meminta izin kepada bapak / ibuk orang tua dari :
Nama : ……………………………
Tanggal/lahir :……………………………
Umur :……………………………
Tempat : …………………………...
Sehubungan
dengan hal di atas kami mohon bapak/ibuk untuk mengizinkan anak kita
ini untuk melakukan latihan randai seiap malam minggu dan malam kamis
bersasaran di Markem Jaya/Sawah Kandih yaitu jam 20.00 Wib sampai
selesai .
Demikian Surat Permohonan Izin Latihan Randai ini kami
buat, atas perhatian dan kebijaksanaan Orang Tua/ Wali murid kami
ucapkan terima kasih.
Ketua
( Irwandi )
min_Latn ind_Latn min_Latn min_Latn bug_Latn min_Latn ban_Latn kik_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn grn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn ind_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn vie_Latn min_Latn min_Latn min_Latn min_Latn min_Latn bug_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn sna_Latn min_Latn zsm_Latn min_Latn min_Latn min_Latn vie_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn sun_Latn min_Latn min_Latn min_Latn min_Latn min_Latn min_Latn min_Latn min_Latn lvs_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn ban_Latn min_Latn min_Latn min_Latn min_Latn min_Latn bjn_Latn hat_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn bug_Latn min_Latn min_Latn min_Latn min_Latn min_Latn min_Latn vec_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn vec_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn bjn_Latn min_Latn min_Latn por_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn deu_Latn min_Latn min_Latn min_Latn min_Latn min_Latn hat_Latn min_Latn min_Latn min_Latn hat_Latn min_Latn knc_Latn min_Latn min_Latn min_Latn grn_Latn hat_Latn min_Latn min_Latn min_Latn min_Latn lit_Latn min_Latn zsm_Latn min_Latn min_Latn min_Latn min_Latn min_Latn war_Latn plt_Latn min_Latn min_Latn war_Latn min_Latn min_Latn min_Latn min_Latn min_Latn min_Latn ace_Latn min_Latn min_Latn min_Latn min_Latn min_Latn sun_Latn min_Latn min_Latn min_Latn min_Latn min_Latn min_Latn min_Latn war_Latn por_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn min_Latn min_Latn min_Latn deu_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn por_Latn min_Latn min_Latn min_Latn min_Latn jav_Latn min_Latn min_Latn min_Latn min_Latn por_Latn min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn ace_Latn min_Latn min_Latn min_Latn min_Latn ind_Latn ind_Latn zsm_Latn scn_Latn ind_Latn ind_Latn gaz_Latn bjn_Latn sun_Latn ind_Latn ind_Latn ind_Latn ind_Latn min_Latn ind_Latn ind_Latn ind_Latn ind_Latn zsm_Latn ace_Latn